hotchpotch/miracl-hf-unified huggingface dataset:
গোলাম আজাদ
গোলাম আজাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
গোলাম আজাদের জন্ম নড়াইল জেলার লোহাগড়া উপজেলার ইতনা গ্রামে। তাঁর বাবার নাম গোলাম হাসিব এবং মায়ের নাম রাবেয়া বেগম। তাঁর স্ত্রীর নাম হোসনে আরা বেগম। তাঁদের দুই ছেলে ও এক মেয়ে।
১৯৭১ সালে এইচএসসি ক্লাসের শিক্ষার্থী ছিলেন গোলাম আজাদ। মুক্তিযুদ্ধ শুরু হলে মে মাসে বাংলাদেশ থেকে ভারতে যান। বিহার রাজ্যের চাকুলিয়ায় প্রথম ব্যাচে প্রশিক্ষণ নেন তিনি। যুদ্ধ করেন ৮ নম্বর সেক্টরের বয়রা সাব-সেক্টরে। নড়াইল জেলার লোহাগড়া, গোপালগঞ্জ জেলার ভাটিয়াপাড়াসহ আরও কয়েকটি স্থানে তিনি বীরত্বের সঙ্গে যুদ্ধ করেন।
১৯৭১ সালের অক্টোবর মাসে মাগুরা জেলার অন্তর্গত বুনোগাতিতে ছিল পাকিস্তান সেনাবাহিনীর সহযোগী রাজাকারদের শক্ত একটি ক্যাম্প। অক্টোবর মাসের শেষ দিকে একদিন ভারত থেকে মুক্তিযোদ্ধাদের একটি বড় দল রওনা হয় নড়াইল জেলার লোহাগড়ার উদ্দেশে। সন্ধ্যার পর তাঁরা সীমান্ত অতিক্রম করেন। তাঁদের নেতৃত্বে ছিলেন এম এইচ সিদ্দিকী (বীর উত্তম)। এই দলের একটি প্লাটুনের নেতৃত্বে ছিলেন গোলাম আজাদ। সীমান্ত অতিক্রম করে সারা রাত হেঁটে তাঁরা শেষ রাতে পৌঁছান বুনোগাতিতে। সেখানে তাঁরা যাত্রাবিরতি করেন। বুনোগাতিতে ছিল রাজাকারদের ক্যাম্প। মুক্তিযোদ্ধারা সেখানে অবস্থানকালে জানতে পারেন, দু-তিন দিন পরপর পাকিস্তানি সেনারা ওই এলাকায় এসে টহল দিয়ে যায়। মাঝেমধ্যে রাজাকার ক্যাম্পে অবস্থানও করে। রাজাকারদের সহায়তায় স্থানীয় গ্রামবাসীকে অনেক অত্যাচার-নির্যাতন করেছে। কয়েক দিন আগে বুনোগাতি বাজার পুড়িয়ে দিয়েছে। এ ঘটনা শুনে মুক্তিযোদ্ধারা ওই রাজাকার ক্যাম্প আক্রমণের সিদ্ধান্ত নেন।
রাজাকার ক্যাম্পটি ছিল একটি স্কুলে। মু্ক্তিযোদ্ধারা সিদ্ধান্ত নিলেন, মুক্তিযোদ্ধারা দুটি দলে বিভক্ত হয়ে রাজাকার ক্যাম্প আক্রমণ করবেন। এক দল সামনের দিক থেকে, অন্য দল পেছন দিক থেকে। সামনের দলের নেতৃত্ব দেন এম এইচ সিদ্দিকী। তাঁরা সামনে থেকে আক্রমণ করে রাজাকারদের ব্যতিব্যস্ত রাখবেন। এই সুযোগে গোলাম আজাদের নেতৃত্বে অপর দল পেছন দিক থেকে ঝটিকা আক্রমণ চালায়। তাঁরা ক্ষিপ্রগতিতে অতর্কিত আক্রমণ করে ক্যাম্প দখল এবং রাজাকারদের আত্মসমর্পণে বাধ্য করবে। সিদ্ধান্ত অনুসারে মুক্তিযোদ্ধারা আক্রমণ করেন। কিন্তু রাজাকারদের বাংকার ছিল পাকা ও সুরক্ষিত। সেটা তাঁদের জানা ছিল না। গোলাম আজাদ তাঁর দল নিয়ে গুলিবৃষ্টির মধ্যেই পাকা বাংকারের কাছে পৌঁছে সেখানে গ্রেনেড চার্জ করেন। এতে রাজাকার ক্যাম্প পতনের সূচনা হয়। এরপর তিনি ক্ষিপ্রগতিতে ক্যাম্পের ভেতর ঢুকে পড়েন এবং তাদের আত্মসমর্পণে বাধ্য করেন। এই যুদ্ধে কয়েকজন রাজাকার নিহত ও আহত হয়। মুক্তিযোদ্ধাদের কোনো ক্ষতি হয়নি।
গোলাম মোস্তফা (বীর প্রতীক)
গোলাম মোস্তফা (জন্ম: অজানা - মৃত্যু: ২০০০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
গোলাম মোস্তফার পৈতৃক বাড়ি সিলেট জেলার সদর উপজেলার কালারুখা গ্রামে। তাঁর বাবার নাম ইব্রাহিম আলী এবং মায়ের নাম আয়েশা বেগম। তাঁর স্ত্রীর নাম খায়রুন নেছা। তাঁদের দুই মেয়ে ও আট ছেলে।
গোলাম মোস্তফা চাকরি করতেন ইপিআরে। ১৯৭১ সালে কর্মরত ছিলেন দিনাজপুর সেক্টরের ১০ উইংয়ে । মুক্তিযুদ্ধ শুরু হলে ঝাঁপিয়ে পড়েন যুদ্ধে। তিস্তা সেতুর যুদ্ধে গুরুত্বপূর্ণ ভূমিকা পালন করেন। প্রতিরোধযুদ্ধ শেষে ভূরুঙ্গমারীতে সমবেত হন। ভূরুঙ্গমারীর পতন হলে ভারতে যান। ভারতে তিনি কিছুদিন প্রশিক্ষক হিসেবে দায়িত্ব পালন করেন। এরপর প্রথমে ৬ নম্বর সেক্টরের সাহেবগঞ্জ, পরে মোগলহাট সাবসেক্টরে সাহসিকতার সঙ্গে যুদ্ধ করেন। উল্লেখযোগ্য যুদ্ধ নাগেশ্বরীতে পাকিস্তান সেনাবাহিনীর ক্যাম্প, ভূরুঙ্গামারী কলেজ, পাটেশ্বরী আক্রমণ প্রভৃতি।
১৯৭১ সালের ১ আগস্ট সীমান্তের ওপারে মুক্তিযোদ্ধা শিবিরে গুপ্তচর মারফত খবর যায়, নাগেশ্বরী থেকে কয়েকজন সেনা কর্মকর্তা শেষ রাতে গাড়িতে করে ভুরুঙ্গামারী আসবে। রাতে সাধারণত পাকিস্তানি সেনারা খুব কম চলাচল করে। তবে মুক্তিযোদ্ধাদের কাছে মনে হয় এ খবর সঠিক। তাঁরা সিদ্ধান্ত নেন পাকিস্তানি সেনাদের অ্যাম্বুশের। শিবিরে মুক্তিযোদ্ধাদের মধ্য থেকে বাছাই করে দ্রুত প্রায় ৭০ জনের একটি দল গঠিত হয়। মুক্তিযোদ্ধা বেশির ভাগ গণবাহিনীর, কয়েকজন নিয়মিত বাহিনীর। তাঁরা চারটি দলে বিভক্ত। প্রথম, দ্বিতীয় ও তৃতীয় দলে ২০ জন করে, চতুর্থ দলে ১০ জন। মুক্তিযোদ্ধাদের সার্বিক নেতৃত্বে থাকেন গোলাম মোস্তফা ও আখতারুজ্জামান মণ্ডল। মুক্তিযোদ্ধারা অ্যাম্বুশের স্থান নির্ধারণ করেন নাগেশ্বরী-ভূরুঙ্গামারীর মাঝামাঝি আন্ধারীঝাড় নামক স্থানকে। সেখানে উত্তর দিকে বাঁশঝোপের কাছে পাকা সড়কে তাঁরা অ্যান্টিট্যাংক মাইন বসানোর সিদ্ধান্ত নেন। বাঁশঝোপ থেকে ফুলকুমার নদ সিকি মাইল পশ্চিমে। বিপজ্জনক পরিস্থিতির উদ্ভব হলে মুক্তিযোদ্ধারা দ্রুত নদী অতিক্রম করে ওপারে অবস্থান নিতে পারবেন। তৃতীয় দল মধ্যরাতে সড়কে মাইন স্থাপন করে। এরপর গোলাম মোস্তফাসহ মুক্তিযোদ্ধারা অদূরে অপেক্ষায় থাকেন। মাইন বিস্ফোরিত হওয়ামাত্র তাঁরা পাকিস্তানিদের ওপর আক্রমণ চালাবেন। তারপর সময় গড়াতে থাকে। ভোর চারটা বা সাড়ে চারটার দিকে মুক্তিযোদ্ধারা দূরে একটি গাড়ির হেডলাইটের আলো দেখতে পান।
সঙ্গে সঙ্গে তাঁরা সবাই যে যাঁর কান চেপে ধরেন। এর আড়াই-তিন মিনিটের মধ্যে গগনবিদারী গুড়ুম গুড়ুম শব্দ। চারদিকের মাটি কেঁপে ওঠে। বিকট শব্দে মুক্তিযোদ্ধা সবাই মনে করেন, তাঁদের কানের পর্দা ফেটে গেছে। আকাশ ভেঙে পড়েছে। বাঁশঝোপসহ আশপাশের গাছগাছালিতে থাকা পাখিরা ভয়ে কিচিরমিচির করে আকাশে উড়ে যায়। একটু পর গর্জে ওঠে মুক্তিযোদ্ধাদের অস্ত্র। কিন্তু পাকিস্তানিদের দিক থেকে কোনো প্রতি-উত্তর নেই। গোলাম মোস্তফাসহ কয়েকজন এগিয়ে যান। তখন আকাশ কিছুটা ফরসা হয়ে এসেছে। দূরের অনেক কিছু চোখে পড়ে। তাঁরা দেখেন, ঘটনাস্থলে বিরাট গর্ত হয়ে গেছে। কিন্তু সেখানে গাড়ি বা পাকিস্তানি সেনাদের কোনো চিহ্ন নেই। খোঁজাখুঁজির পর দেখেন, একটু দূরে খেতে পড়ে আছে ছিন্নভিন্ন গাড়ির কিছু অংশ ও খণ্ডিত একটি হাত। এর সঙ্গে পোশাকের অংশও আছে। মুক্তিযোদ্ধারা পরে খবর পান, পাকিস্তান সেনাবাহিনীর ওই জিপে একজন ক্যাপ্টেনসহ সাত-আটজন ছিল। মাইনের আঘাতে জিপসহ সবাই নিশ্চিহ্ন হয়ে যায়।
গোলাম মোস্তফা (বীর বিক্রম ও বীর প্রতীক)
গোলাম মোস্তফা (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম ও বীর প্রতীক খেতাব প্রদান করে।
গোলাম মোস্তফার জন্ম ঢাকা জেলার দোহার উপজেলার ঝনকি গ্রামে। তাঁর বাবার নাম গোলাম মো. ফালু শেখ এবং মায়ের নাম আমেনা আছিয়া আক্তার। তাঁর স্ত্রীর নাম শামিমা আক্তার। তাঁর চার ছেলে।
পাকিস্তান সেনাবাহিনীতে চাকরি করতেন গোলাম মোস্তফা। ১৯৭১ সালের ৭ মার্চ বঙ্গবন্ধু শেখ মুজিবুর রহমানের ভাষণ শোনার পর তিনি যুদ্ধে যোগ দেওয়ার সিদ্ধান্ত নেন। তখন তিনি ১৮ বছরের যুবক। কয়দিন পরই শুরু হয় মুক্তিযুদ্ধ এবং তিনি যুদ্ধে যোগ দেন। যুদ্ধ করেন প্রথমে ৩ নম্বর সেক্টরে, পরে এস ফোর্সের অধীনে।
গোলাম মোস্তফা ছিলেন নিয়মিত মুক্তিবাহিনীর ১১ ইস্ট বেঙ্গল রেজিমেন্টের আলফা কোম্পানিতে। ১৪ আগস্ট পাকিস্তানের জাতীয় দিবসে বিপুলসংখ্যক পাকিস্তানি সেনা সমবেত হয় বৃহত্তর সিলেটের মাধবপুরে। তাঁরা জানতে পারলেন, পাকিস্তানের স্বাধীনতা দিবসের অনুষ্ঠান উদ্যাপন শেষে একদল পাকিস্তানি সেনা যাবে ব্রাহ্মণবাড়িয়ার দিকে। আলফা কোম্পানির অধিনায়ক তাঁদের নির্দেশ দেন পাকিস্তান সেনাবাহিনীর ওই দলকে অ্যামবুশ করার। এ জন্য রাতের অন্ধকারে তিনিসহ ১৫-১৬ জন মাধবপুর উপজেলার গোপালপুরে যান। সেখানে সড়কের একটি মোড়ে তাঁরা অ্যামবুশ করেন। সবার দৃষ্টি ছিল রাস্তার দিকে। এর মধ্যে ওই সড়ক দিয়ে একটি দুটি করে কয়েকটি গাড়ি যাওয়া-আসা করে। সেগুলোতে আক্রমণ না করে তাঁরা অপেক্ষায় থাকলেন একসঙ্গে কয়েকটি গাড়িতে আক্রমণ করার জন্য। এই সিদ্ধান্ত তাঁদের বিপদই ডেকে আনল। এর মধ্যে দুজন অপরিচিত লোক সেখানে আসে। তারা সামনে যেতে চাইলে গোলাম মোস্তফারা তাদের সামনে যেতে নিষেধ করেন। এরপর তারা পেছন দিকে চলে যায়।
সকাল হওয়ার পর গোলাম মোস্তফা ও তাঁর সহযোদ্ধারা দেখেন, পাকিস্তানি সেনারা তাঁদের তিন দিক থেকে ঘিরে ফেলেছে। ওই অপরিচিত লোক দুজন ছিল আসলে পাকিস্তানিদের অনুচর। তারা পাকিস্তানিদের খবর দিয়েছে। তখন পাকিস্তানিদের সঙ্গে সম্মুখ লড়াই করা মানে জীবন বিলিয়ে দেওয়া। এ অবস্থায় তাঁরা সামনে এগিয়ে বিরাট এক পাটখেতে যান। তার পাশেই ছিল একটি খাল। সেখানে অবস্থান নিয়ে গুলি শুরু করেন। পাকিস্তানিরাও পাল্টা গুলি শুরু করে। কয়েক ঘণ্টা গুলিবিনিময়ের পর তাঁরা ধর্মগড়ে পশ্চাদপসরণ করেন। সেদিন গোলাম মোস্তফা ও তাঁর সহযোদ্ধারা ধরেই নিয়েছিলেন, আর বুঝি বাঁচবেন না। ১৯৭১ সালের ৬ ডিসেম্বর ব্রাহ্মণবাড়িয়ার চান্দুয়ায় এক যুদ্ধে আহত হন গোলাম মোস্তফা। সেখানে পাকিস্তানি সেনারা তাঁদের কাছে আত্মসমর্পণ করে হঠাৎ গুলি করতে থাকে। তখন সেখানে ভয়াবহ যুদ্ধ হয়। তাঁর দুই পায়েই এলএমজির ব্রাশ-ফায়ারের গুলি লাগে। পরে তাঁর এক পা কেটে ফেলা হয়। মুক্তিযুদ্ধে অসাধারণ সাহস ও বীরত্ব প্রদর্শনের জন্য গোলাম মোস্তফা দুটি খেতাব পেয়েছেন। যার একটি বীর বিক্রম ও অন্যটি বীর প্রতীক।
গোলাম মোস্তফা (মুক্তিযোদ্ধা)
গোলাম মোস্তফা (জন্ম: অজানা - মৃত্যু: ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
গোলাম মোস্তফার জন্ম নোয়াখালী জেলার সোনাইমুড়ি উপজেলার বাঘপাছরা গ্রামে। তাঁর বাবার নাম আবদুল রেজ্জাক এবং মায়ের নাম রমিলা বেগম। তাঁর স্ত্রীর নাম কোহিনূর বেগম। তাঁদের তিন ছেলে ও চার মেয়ে।
পাকিস্তান সেনাবাহিনীতে চাকরি করতেন গোলাম মোস্তফা। নবীন সৈনিক হিসেবে কর্মরত ছিলেন দ্বিতীয় ইস্ট বেঙ্গল রেজিমেন্টে। মুক্তিযুদ্ধ শুরু হলে যুদ্ধে যোগ দেন। ভারতে যাওয়ার পর পুনর্গঠিত হয়ে প্রথম যুদ্ধ করেন জামালপুর জেলার কামালপুরে। পরে জেড ফোর্সের প্রথম ইস্ট বেঙ্গল রেজিমেন্টের যোদ্ধা হিসেবে আটগ্রাম-চারগ্রামসহ আরও কয়েক স্থানে যুদ্ধ করেন।
১৯৭১ সালের শেষ দিকে সিলেট জেলার অন্তর্গত কানাইঘাট উপজেলার অবস্থান ছিলো সুরমা নদীর তীরে, জৈন্তাপুর-জকিগঞ্জ সংযোগ সড়কে। এটি ছিলো সীমান্ত এলাকা। সীমান্তের ওপারে ভারতের মেঘালয় রাজ্যে ছিল পাকিস্তানি সেনাবাহিনীর ৩১ পাঞ্জাব রেজিমেন্টের শক্ত এক প্রতিরক্ষা অবস্থান। মুক্তিযুদ্ধের চূড়ান্ত পর্যায়ে নিয়মিত মুক্তিবাহিনীর জেড ফোর্সের কয়েকটি দল সীমান্ত এলাকা থেকে বিভিন্ন দিক দিয়ে সিলেট অভিমুখে অগ্রসর হয়। জেড ফোর্সের প্রথম ইস্ট বেঙ্গল রেজিমেন্ট আসতে থাকে আটগ্রাম-চরঘাট-সিলেট অক্ষ ধরে। পথিমধ্যে কয়েক স্থান থেকে পাকিস্তানি সেনাদের বিতাড়িত করে ২৫-২৬ নভেম্বর তারা পৌঁছে যায় গৌরীপুরে। সেখান থেকে কানাইঘাটের দূরত্ব দুই মাইল। মুক্তিযোদ্ধারা সুরমা নদীর উত্তর ও দক্ষিণ তীরে অস্থায়ী প্রতিরক্ষা অবস্থান নেন। ২৬-২৭ নভেম্বর ভোরে পাকিস্তানি সেনাবাহিনীর দল তাদের মূল প্রতিরক্ষা অবস্থান থেকে এসে আকস্মিকভাবে মুক্তিযোদ্ধাদের আক্রমণ করে। পাকিস্তানি সেনারা মুক্তিযোদ্ধাদের সামনের দুটি কোম্পানিকে প্রায় ঘেরাও করে ফেলে। তাদের অতর্কিত আক্রমণে মুক্তিযোদ্ধাদের অগ্রবর্তী দল নাজুক অবস্থায় পড়ে যায়।
এমন অবস্থায় বিচলিত না হয়ে গোলাম মোস্তফাসহ মুক্তিযোদ্ধারা সাহসিকতার সঙ্গে পাকিস্তানি সেনাদের আক্রমণ প্রতিহত করতে থাকেন। এ রকম যুদ্ধে পাল্টা আক্রমণ ছাড়া আর কোনো রাস্তা খোলা থাকে না। গোলাম মোস্তফা ও তাঁর সহযোদ্ধারা বীরত্বের সঙ্গে তাই করতে থাকেন। ভয়াবহ রক্তক্ষয়ী যুদ্ধ চলতে থাকে। প্রচণ্ড লড়াইয়ে মুক্তিবাহিনীর আলফা কোম্পানির অধিনায়ক মাহবুবুর রহমানসহ (বীর উত্তম) বেশ কয়েকজন শহীদ হন এবং আহত হন অনেক মুক্তিযোদ্ধা। গোলাম মোস্তফা নিজেও পাকিস্তানি সেনাদের গুলিতে আহত হন। পরে মুক্তিযোদ্ধাদের অপর দল ওয়াকার হাসানের (বীর প্রতীক) নেতৃত্বে পাকিস্তানি সেনাদের ওপর পাল্টা ঝটিকা আক্রমণ চালায়। তাঁদের আক্রমণে পাকিস্তানি সেনাদের অনেক ক্ষয়ক্ষতি হয়। তখন পাকিস্তানি সেনারা পশ্চাদপসরণ করে। আহত হন মোস্তফাসহ আরও কয়েকজন। পাকিস্তান সেনাবাহিনীর মেজর সারওয়ারসহ অসংখ্য সেনা নিহত হয়। মুক্তিযুদ্ধে কানাইঘাট যুদ্ধ অন্যতম এক যুদ্ধ।
চাঁদ মিয়া
চাঁদ মিয়া (জন্ম: অজানা - মৃত্যু: ২৯ অক্টোবর, ১৯৭৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
চাঁদ মিয়ার জন্ম মুন্সিগঞ্জ জেলার গজারিয়া উপজেলার গুয়াগাছিয়া গ্রামে। তাঁর বাবার নাম ফজর আলী বেপারি এবং মায়ের নাম হাসেবান বিবি । তাঁর স্ত্রীর নাম কাছমেরি খানম। তাঁর পাঁচ ছেলে।
পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টের ‘বি’ (ব্রাভো) কোম্পানির সিনিয়র জেসিও (সুবেদার) ছিলেন চাঁদ মিয়া। ১৯৭১ সালের মার্চে তাঁর কোম্পানির অবস্থান ছিল গাজীপুর অর্ডিন্যান্স ফ্যাক্টরিতে। অধিনায়ক ছিলেন পাকিস্তানি (পাঞ্জাবি) এবং এখানে বাঙালি কোনো সেনা কর্মকর্তা কোম্পানিতে ছিলেন না। মুক্তিযুদ্ধের শুরুতে তিনি সাহসী এক ভূমিকা পালন করেন। তাঁর নেতৃত্বে ব্রাভো কোম্পানির বাঙালি সেনারা বিদ্রোহ করেন। তাঁদের বিদ্রোহের খবরে দ্বিতীয় ইস্ট বেঙ্গল রেজিমেন্টের অন্যান্য কোম্পানির সদস্যরাও অনুপ্রাণিত হন। চাঁদ মিয়া সমরাস্ত্র কারখানার অস্ত্রাগারের প্রধান দরজা বিস্ফোরক দিয়ে উড়িয়ে দিয়ে সেখানে রক্ষিত অস্ত্রশস্ত্র যুদ্ধে অংশগ্রহণে ইচ্ছুক ছাত্র-জনতার মধ্যে বিতরণ করেন। স্বাধীনতার পর চাঁদ মিয়া ১৯৭৭ সালে ২২ ইস্ট বেঙ্গল রেজিমেন্টের সুবেদার মেজর হিসেবে বগুড়া সেনানিবাসে কর্মরত ছিলেন।
মুক্তিযুদ্ধের চূড়ান্ত পর্যায়ে ১৯৭১ সালের ২ ডিসেম্বর আখাউড়ায় সারা দিন ধরে তুমুল যুদ্ধ হয়। একপর্যায়ে চাঁদ মিয়ার কোম্পানির অধিনায়ক লেফটেন্যান্ট বদিউজ্জামান পাকিস্তানি সেনাদের গুলিতে শহীদ হন। চাঁদ মিয়া তখন তাঁর একদম কাছেই ছিলেন। এরপর যুদ্ধের নেতৃত্ব এসে পড়ে তাঁর ওপর। কিছুক্ষণ পর চাঁদ মিয়াও গোলার স্প্লিন্টারের আঘাতে আহত হন। তুমুল গোলাগুলিতে গোটা এলাকা তখন প্রকম্পিত। সহযোদ্ধাদের নিয়ে বীরত্বের সঙ্গে পাকিস্তানি সেনাদের আক্রমণ মোকাবিলা করছেন চাঁদ মিয়া। এমন সময় তাঁর চোখের সামনে গুলিবিদ্ধ হলেন তাঁদের অধিনায়ক। যুদ্ধে নেতৃত্বের গুরুদায়িত্ব তখন তাঁর ওপর। সাহসিকতার সঙ্গে সে দায়িত্ব পালন করতে থাকলেন। কিন্তু বেশিক্ষণ পারলেন না। কিছুক্ষণের মধ্যে তিনি নিজেও আহত হলেন। জ্ঞান থাকা অবধি নেতৃত্ব দিয়ে গেলেন।
পরে চাঁদ মিয়া তাঁর দলের মুক্তিযোদ্ধাদের নিয়ে ময়মনসিংহ হয়ে সমবেত হন তেলিয়াপাড়ায়। সেখান থেকে তাঁদের পাঠানো হয় রামগড়ে। সেখানে তিনি তাঁর দল নিয়ে হাটহাজারী-নাজিরহাট-ফটিকছড়ি-মানিকছড়ি এলাকার বিভিন্ন স্থানে পাকিস্তান সেনাবাহিনীর বিরুদ্ধে বেশ কয়েকটি খণ্ডযুদ্ধে অংশ নেন। পরে কিছুদিন ৩ নম্বর সেক্টরে এবং এরপর ‘এস’ ফোর্সের অধীনে যুদ্ধ করেন।
জামিলউদ্দীন আহসান
জামিলউদ্দীন আহসান (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জামিলউদ্দীন আহসানের জন্ম বগুড়া জেলার গাবতলী উপজেলায়। তাঁর বাবার নাম মুহাম্মদ জসিমউদ্দীন ও মায়ের নাম হুসন আরা জেসমিন। তাঁর স্ত্রীর নাম বীথি জামিল। তাঁদের দুই ছেলে। তিনি ১৯৭১ সালে ঢাকা বিশ্ববিদ্যালয়ের ছাত্র ছিলেন।
জামিলউদ্দীন আহসান অসহযোগ আন্দোলনে সক্রিয়ভাবে অংশ নেন। মুক্তিযুদ্ধ শুরু হলে ভারতের ত্রিপুরা রাজ্যের মেলাঘরে গিয়ে যুদ্ধে যোগ দেন। জুনের শেষে প্রথম বাংলাদেশ ওয়ারকোর্সে অন্তর্ভুক্ত হন। তিনি ২০০৬ সালে বাংলাদেশ সেনাবাহিনী থেকে মেজর জেনারেল হিসেবে অবসর নেন। প্রেষণে রাষ্ট্রদূত হিসেবেও দায়িত্ব পালন করেন।
বাংলাদেশ ওয়ারকোর্সে প্রশিক্ষণ শেষে নিয়মিত মুক্তিবাহিনীর ১১ ইস্ট বেঙ্গল রেজিমেন্টে যোগ দিয়ে ৩ নম্বর সেক্টরে যুদ্ধ করেন জামিলউদ্দীন আহসান। এ সময় চুনারুঘাট চা-বাগানের যুদ্ধে অংশ নেন। পরে ২ নম্বর সেক্টরে যোগ দেন। মুক্তিযুদ্ধের চূড়ান্ত পর্যায়ে চট্টগ্রামের ফটিকছড়ি, নাজিরহাটে যুদ্ধ করেন। ১৯৭১ সালের ১৯ নভেম্বর ব্রাহ্মণবাড়িয়া জেলার সালদা নদী এলাকায় যুদ্ধ হয়। ১৯৭১ সালের জুন-জুলাই থেকে এখানে নিয়মিত মুক্তিবাহিনীর চতুর্থ ইস্ট বেঙ্গল রেজিমেন্ট ও পাকিস্তান সেনাবাহিনীর ৩০ পাঞ্জাব রেজিমেন্ট মুখোমুখি শক্ত প্রতিরক্ষা অবস্থানে ছিল। তখন রমজান মাস। মুক্তিযোদ্ধারা মধ্যরাতে সেহেরি খেয়ে বেরিয়ে পড়লেন শত্রু পাকিস্তান সেনাবাহিনীর অবস্থানের উদ্দেশে। তাঁদের নেতৃত্বে জামিলউদ্দীন আহসান। তাঁরা কয়েকটি উপদলে বিভক্ত। ৮ নম্বর প্লাটুন দক্ষিণে সালদা নদী রেলস্টেশন ও নয়নপুর বাজার বরাবর, ৯ নম্বর প্লাটুন উত্তরে দেউস বরাবর। এর মাঝে ৭ নম্বর প্লাটুন। এই প্লাটুনের সঙ্গে আছেন জামিলউদ্দীন আহসান। মুক্তিযোদ্ধারা পাকিস্তান সেনাবাহিনীর অবস্থানের কাছাকাছি যাওয়ামাত্র তারা গোলাগুলি শুরু করল।
মুক্তিযোদ্ধারাও পাল্টা আক্রমণ করলেন। তাঁদের ৯ নম্বর প্লাটুন উন্মুক্ত ধানখেতে এবং ৭ নম্বর প্লাটুন পরিত্যক্ত গ্রামে অবস্থান নিয়ে গুলি করতে থাকল। ৮ নম্বর প্লাটুন দক্ষিণে সুবিধাজনক অবস্থানে। পাকিস্তান সেনারা মুক্তিযোদ্ধাদের ৭ ও ৯ নম্বর প্লাটুনের ওপর ক্রমাগত আর্টিলারি এয়ার বার্স্ট শেলিং করতে থাকে। ব্যাপক ক্ষয়ক্ষতি এড়াতে জামিলউদ্দীন আহসান ওই দুই প্লাটুনকে পেছনে সরে যেতে বললেন। মুক্তিযোদ্ধারা পেছনে সরে গেলেন। এর মধ্যে ভোরের আলো ফুটেছে। জামিলউদ্দীন আহসান ৭ নম্বর প্লাটুন নিয়ে ৮ নম্বর প্লাটুনের সঙ্গে যোগ দিলেন। তাঁদের সঙ্গে থাকা মর্টার, রকেট লাঞ্চার দিয়ে সালদা নদীর অন্য পাশে রেলস্টেশন ও নয়নপুর বাজারে আক্রমণ চালালেন। ৮ নম্বর প্লাটুনের মেশিনগান পাকিস্তানিদের রেলস্টেশনের মেশিনগান পোস্ট অকার্যকর করে দিল। মুক্তিবাহিনীর মর্টার ও আর্টিলারি ‘মুজিব ব্যাটারির’ অবিরাম ও অব্যর্থ শেলিং তাদের তটস্থ করে ফেলল। ক্রমেই বেলা বাড়তে থাকে। একপর্যায়ে পাকিস্তানি সেনারা মুক্তিবাহিনীর প্রচণ্ড আক্রমণে পর্যুদস্ত হয়ে পড়ল। তারা তাদের অবস্থান ছেড়ে পালাতে শুরু করল। জামিলউদ্দীন আহসান দেখতে পেলেন, আহত ও নিহত সেনাদের নিয়ে শত্রুরা পালিয়ে যাচ্ছে। কিন্তু তাদের ধাওয়া করতে পারলেন না। কারণ, মাঝে নদী। তিনি মুক্তিবাহিনীর অন্য দলকে জানালেন, পলায়নরত পাকিস্তানিদের আক্রমণ করার জন্য। সম্মিলিত সাঁড়াশি আক্রমণে দুপুরের মধ্যেই সালদা নদী ও নয়নপুর বাজার এলাকা সম্পূর্ণ মুক্ত হলো।
জাহাঙ্গীর হোসেন
শহীদ জাহাঙ্গীর হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জাহাঙ্গীর হোসেনের জন্ম বরিশাল জেলার সদর উপজেলার চর কাউয়া ইউনিয়নের দিনারের পোল এলাকায়। তিনি অবিবাহিত ছিলেন। তাঁর বাবার নাম আবদুল মজিদ মোল্লা এবং মায়ের নাম ফাতেমা বেগম।
জাহাঙ্গীর হোসেন চাকরি করতেন ইপিআরে (ইস্ট পাকিস্তান রাইফেলস)। ১৯৬৯ সালে তিনি ইপিআরে যোগ দিয়েছিলেন। ঢাকার পিলখানায় প্রশিক্ষণ নিয়ে ১৯৭০ সালের শেষে যোগ দেন চট্টগ্রাম ইপিআর সেক্টরের অধীন ১৪ উইংয়ে (বর্তমানে ব্যাটালিয়ন)। এই উইংয়ের একটি কোম্পানি সাজেক এলাকায়, একটি ট্যানডং, একটি রামগড়ে এবং একটি উইং হেডকোয়ার্টারে ছিল। ১৯৭১ সালে নবীন সৈনিক হিসেবে কর্মরত ছিলেন রামগড়ে।
১৯৭১ সালের ২৫ মার্চ মধ্য রাতেই রামগড়ে অবস্থানরত বাঙালি ইপিআর সদস্যরা চট্টগ্রাম থেকে ওয়্যারলেসে মেসেজ পেয়ে বিদ্রোহ করেন। ২৬ মার্চ সকালে তাঁরা ঢাকা-চট্টগ্রাম মহাসড়কের সীতাকুন্ড ও ভাটিয়ারির মাঝামাঝি স্থান কুমিরায় অবস্থান নেন। সেখানে ২৬-২৮ মার্চ যুদ্ধ সংঘটিত হয়। চট্টগ্রামের জিরো পয়েন্ট থেকে কুমিরার দূরত্ব ২০ কিলোমিটার। মুক্তিযুদ্ধের শুরুতে পাকিস্তান সেনাবাহিনীকে প্রাথমিক প্রতিরোধে কুমিরা স্থানটি বেশ গুরুত্বপূর্ণ ছিল। সেখানে তিন দিন ধরে যুদ্ধ হয়। চট্টগ্রামে অবস্থানরত রফিকুল ইসলাম (বীর উত্তম) ২৬ মার্চ সকালে জানতে পারেন, পাকিস্তান সেনাবাহিনীর বিরাট একটি দল কুমিল্লা সেনানিবাস থেকে চট্টগ্রামের দিকে অগ্রসর হচ্ছে। এই খবর পেয়ে তিনি রামগড়ে অবস্থানরত ইপিআরদের পাকিস্তানি সেনাবাহিনীকে প্রতিরোধ করতে বলেন। তাঁর নির্দেশ পেয়ে ইপিআর সদস্যরা দ্রুত ঢাকা-চট্টগ্রাম সড়কের শুভপুর সেতু অভিমুখে রওনা হন। কিছুদূর যাওয়ার পর ইপিআর সদস্যরা জানতে পারেন, পাকিস্তানি সেনারা শুভপুর সেতু অতিক্রম করে চলে গেছে। তখন তাঁরা দ্রুত কুমিরায় পৌঁছে প্রতিরক্ষা অবস্থান নেন। সন্ধ্যার দিকে সেখানে পাকিস্তানি সেনাবাহিনীর দল হাজির হয়। ঢাকা-চট্টগ্রাম সড়কের বিভিন্ন স্থানে ছিল ব্যারিকেড। পাকিস্তানি সেনারা ব্যারিকেড অপসারণ করে অগ্রসর হচ্ছিল।
সে জন্য তাদের শুভপুর সেতু অতিক্রম করার পরও কুমিরায় পৌঁছতে যথেষ্ট সময় লেগে যায়। কুমিরাতেও ছিল ব্যারিকেড। সন্ধ্যার দিকে কুমিরার ব্যারিকেডের কাছে এসে পাকিস্তানি সেনাবাহিনীর গাড়িবহর থেমে যায়। পাকিস্তানি সেনারা ব্যারিকেড অপসারণে ব্যস্ত। ওই সুযোগে ইপিআরের মুক্তিযোদ্ধারা পাকিস্তানি সেনাবাহিনীর ওপর আক্রমণ চালান। আকস্মিক আক্রমণে অনেক পাকিস্তানি সেনা হতাহত হয়ে মাটিতে লুটিয়ে পড়ে। সে দিন প্রায় দুই ঘণ্টা যুদ্ধ হয়। এরপর পাকিস্তানি সেনারা পিছু হটে যায়। পরদিন সেখানে আবার যুদ্ধ শুরু হয়। সারা দিন থেমে থেমে যুদ্ধ চলতে থাকে। মুক্তিযোদ্ধাদের গোলাবারুদ জোগান ক্রমশ কমে যায়। তার পরও তাঁরা শক্তভাবে তাঁদের অবস্থান ধরে রাখে। ২৮ মার্চ পাকিস্তানি সেনাবাহিনী মুক্তিযোদ্ধাদের ওপর ত্রিমুখী আক্রমণ চালায়। সড়ক ছেড়ে তারা ডান-বাম দিক দিয়ে এবং নৌবাহিনীর সাহায্যে সাগর থেকে গোলাবর্ষণ শুরু করে।
এতে মুক্তিযোদ্ধাদের অবস্থা নাজুক হয়ে পড়ে। পাকিস্তানি সেনাবাহিনীর প্রচণ্ড আক্রমণে মুক্তিযোদ্ধাদের ব্যাপক ক্ষয়ক্ষতি হয়। জাহাঙ্গীর হোসেনসহ ১৪ মুক্তিযোদ্ধা শহীদ এবং অনেকে আহত হন। কুমিরার যুদ্ধে জাহাঙ্গীর হোসেন যথেষ্ট সাহস ও বীরত্ব প্রদর্শন করেন।
অন্তঃকঙ্কাল
অন্তঃকঙ্কাল (গ্রীক ἔνδον থেকে, éndon = "অভ্যন্তর" বা "অভ্যন্তরীণ" + σκελετός, স্কেলেস = "কঙ্কাল") হল প্রাণীদেহের অভ্যন্তরীণ গঠন সহায়ক কাঠামো, যা অস্তি কলা দ্বারা গঠিত।
একটি অন্তঃকঙ্কাল শরীরের ভেতরে অবস্থিত একটি কঙ্কাল। অন্তঃকঙ্কাল ত্বক বা দেহের গভীর কলাগুলির মধ্যে বিকশিত হয়। মেরুদণ্ড অন্তঃকঙ্কাল মূলত দুই ধরণের কলা (হাড় এবং কটিরেজ) দ্বারা গঠিত হয়।
২০১৮-১৯ ভারত ক্রিকেট দলের অস্ট্রেলিয়া সফর
ভারত ক্রিকেট দল চারটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা নভেম্বর ২০১৮ থেকে জানুয়ারি ২০১৯-এ অনুষ্ঠিত হয়।
http://www.espncricinfo.com/ci/engine/series/1145097.html?view=records
গাজী আবদুস সালাম ভূঁইয়া
গাজী আবদুস সালাম ভূঁইয়া যিনিএ এস ভূঁইয়া নামেও পরিচিত (জন্ম:অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
গাজী আবদুস সালাম ভূঁইয়ার জন্ম ময়মনসিংহ জেলার নান্দাইল উপজেলার নান্দাইল গ্রামে। তাঁর বাবার নাম শাহনেওয়াজ ভূঁইয়া এবং মায়ের নাম হালিমা খাতুন। তাঁর স্ত্রীর নাম মেহেরুন নেছা। তাঁদের এক ছেলে, দুই মেয়ে।
পাকিস্তান নৌবাহিনীতে চাকরি করতেন গাজী আবদুস সালাম ভূঁইয়া। ১৯৭১ সালে কর্মরত ছিলেন পশ্চিম পাকিস্তানে। মার্চ মাসে সেখান থেকে বাংলাদেশে ব্যাপক হারে সৈন্য ও অস্ত্রশস্ত্র পাঠাতে দেখে তাঁর মনে সন্দেহ দানা বাঁধে। তিনি ঢাকায় আসার সুযোগ খুঁজতে থাকেন এবং ২৫ মার্চ কৌশলে সেখান থেকে বিমানে ঢাকায় আসেন। সেই রাতেই পাকিস্তানি সেনারা হত্যাযজ্ঞ শুরু করে। দুই-তিন দিন পর তিনি বিক্রমপুর-নারায়ণগঞ্জ জেলা-নরসিংদী জেলা-কিশোরগঞ্জ জেলা হয়ে নিজ এলাকায় যান। জুন মাসে ভারতে গিয়ে মুক্তিযুদ্ধে যোগ দেন। প্রথমে ভারতে কিছুদিন প্রশিক্ষক হিসেবে কাজ করেন। পরে যুদ্ধ করেন ১১ নম্বর সেক্টরে। তিনি একটি কোম্পানির কমান্ডার ছিলেন। কামালপুর-বকশিগঞ্জ-শ্রীবরদীসহ আরও কয়েক স্থানে সাহসের সঙ্গে যুদ্ধ করেন। ১৫ নভেম্বর কামালপুর যুদ্ধে ১১ নম্বর সেক্টরের আহত অধিনায়ককে যুদ্ধক্ষেত্র থেকে নিরাপদ স্থানে নেওয়ার ক্ষেত্রে তিনি গুরুত্বপূর্ণ ভূমিকা পালন করেন।
১৯৭১ সালের ৭ ডিসেম্বর ভারত সীমান্ত-সংলগ্ন জেলা শেরপুর জেলায় মুক্তিযুদ্ধকালে পাকিস্তান সেনাবাহিনীর শক্ত এক ঘাঁটিতে আক্রমন করেন মুক্তিযোদ্ধারা। মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনী যৌথভাবে পাকিস্তানিদের কামালপুর সীমান্তঘাঁটি দখল করে বাঁধভাঙা জোয়ারের মতো আসতে থাকে ঢাকার দিকে। তখন সামনে ছিল অনেক প্রতিবন্ধকতা। তাই মুক্তিযোদ্ধারা কামালপুর থেকে দুটি কলামে বিভক্ত হয়ে এগোতে থাকে। এক দল শ্রীবরদী থেকে ঝগড়ার চরের কাঁচা রাস্তা ধরে সংক্ষিপ্ত পথে অগ্রসর হয়। অপর দল শ্রীবরদী-শেরপুরের পাকা সড়ক ধরে। এই দলে সহযোদ্ধাদের নিয়ে ছিলেন গাজী আবদুস সালাম ভূঁইয়া।
পাকিস্তানিদের সীমান্তঘাঁটি কামালপুর দখল করে মুক্তিযোদ্ধারা দ্রুত এগিয়ে যেতে থাকলেন। তাঁরা কয়েকটি দলে বিভক্ত ছিলেন। একটি দলের নেতৃত্বে গাজী আবদুস সালাম ভূঁইয়া। তাঁদের সঙ্গে ছিলেন মিত্রবাহিনীর সেনারাও। তাঁদের পরবর্তী লক্ষ্য ছিলো শেরপুর। কিন্তু শেরপুরের উপকণ্ঠে তাঁরা পৌঁছামাত্র পাকিস্তানি সেনারা পশ্চাদপসরণ শুরু করল। তাঁরা ধাওয়া করে আক্রমণ চালালেন পাকিস্তান সেনাবাহিনীর পশ্চাদপসরণরত বহরের ওপর। তুমুল যুদ্ধ শুরু হয়ে যায়। কিন্তু অল্পক্ষণ পরেই পাকিস্তানি সেনারা রণেভঙ্গ দিল।
গাজী আবদুস সালাম ভূঁইয়া সহযোদ্ধাদের নিয়ে দ্রুতই শেরপুরের উপকণ্ঠে পৌঁছেন। তাঁরা আক্রমণের প্রস্তুতি নিতে থাকেন। কিন্তু আক্রমণ শুরু করার আগেই পাকিস্তানি সেনারা শেরপুর থেকে পশ্চাদপসরণ করতে থাকে। আবদুস সালাম ও তাঁর সহযোদ্ধাদের নিয়ে পশ্চাদপসরণরত পাকিস্তানি সেনাদের ওপর আক্রমণ চালান। তখন তুমুল যুদ্ধ শুরু হয়। মুক্তিযোদ্ধাদের প্রবল আক্রমণে পাকিস্তানি সেনারা কিছুক্ষণ পর রণেভঙ্গ দিয়ে পালিয়ে যায়। পালিয়ে যাওয়ার সময় দুই-তিনজন পাকিস্তানি সেনা মুক্তিযোদ্ধাদের হাতে নিহত হয়।
গিয়াস উদ্দিন
গিয়াস উদ্দিন (জন্ম: অজানা- মৃত্যু: ২০০৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
গিয়াস উদ্দিনের জন্ম কুমিল্লা জেলার আদর্শ সদর উপজেলার চান্দপুর গ্রামে। তাঁর বাবার নাম বাদশা মিয়া এবং মায়ের নাম চান্দ বানু। তাঁর স্ত্রীর নাম সাবিহা বেগম। তাঁদের তিন ছেলে ও দুই মেয়ে।
গিয়াস উদ্দিন চাকরি করতেন পাকিস্তান সেনাবাহিনীর ১৯ সিগন্যাল কোরে। ১৯৭১ সালে কর্মরত ছিলেন ঢাকা সেনানিবাসে। তিনি কমান্ডো বাহিনীর প্রশিক্ষণপ্রাপ্ত ও প্যারাট্রুপার ছিলেন। মুক্তিযুদ্ধ শুরু হলে ঢাকা সেনানিবাস থেকে কৌশলে পালিয়ে নিজ এলাকায় গিয়ে ঝাঁপিয়ে পড়েন যুদ্ধে। ২ নম্বর সেক্টরের আওতাধীন হোমনা, দাউদকান্দি ও গজারিয়া থানায় যুদ্ধ করেন। ৯ নভেম্বর দাউদকান্দির পঞ্চবটীতে পাকিস্তান সেনাবাহিনীর সঙ্গে সম্মুখযুদ্ধে তিনি আহত হন। তাঁর বাঁ পায়ে গলি লাগে।
১৯৭১ সালে মুক্তিযুদ্ধ চলাকালে ২ নম্বর সেক্টরের ঢাকা অঞ্চলের গেরিলা মুক্তিযোদ্ধাদের চলাচলের পথ কুমিল্লা জেলার উত্তর-পশ্চিমে হোমনা। ক্র্যাক প্লাটুনের মুক্তিযোদ্ধারা এই থানার ওপর দিয়ে ঢাকায় আসতেন। সে জন্য পাকিস্তান সেনাবাহিনী ওই এলাকায় নিয়মিত টহল দিত। এর ফলে জুন মাস থেকে ওই এলাকা দিয়ে মুক্তিযোদ্ধাদের চলাচল বিঘ্নিত হতে থাকে। তখন গিয়াস উদ্দিনের নেতৃত্বে মুক্তিযোদ্ধাদের একটি দলের অবস্থান ছিল হোমনায়। সেক্টর সদর দপ্তর থেকে তাঁর কাছে নির্দেশ আসে ওই এলাকা দিয়ে মুক্তিযোদ্ধাদের চলাচল নিরাপদ করতে। এরপর তিনি হোমনা থানায় আক্রমণের একটি পরিকল্পনা গ্রহণ করেন। হোমনা থানায় মোতায়েন ছিল কয়েকজন পাকিস্তানি সেনা। তাদের সহযোগিতা করত থানার পুলিশ। থানার চারদিকে বাংকার এবং প্রতি বাংকারে ছিল এলএমজি। এ ছাড়া দাউদকান্দি থেকেও লঞ্চযোগে পাকিস্তানি সেনারা আসত। তবে তারা টহল দিয়ে চলে যেত।
তথ্যানুসন্ধানের পর গিয়াস উদ্দিন সহযোদ্ধাদের নিয়ে ১ এপ্রিল মধ্যরাতে সেখানে আকস্মিক আক্রমণ পরিচালনা করেন। তাঁরা ছিলেন অল্প কয়েকজন মুক্তিযোদ্ধা। তবে বেশির ভাগই সাহসী ও দুর্ধর্ষ। অস্ত্রশস্ত্রও ছিল উন্নতমানের। আক্রমণের শুরুতেই পাকিস্তানি সেনা ও পুলিশ বিপর্যস্ত হয়ে পড়ে। এলএমজি দিয়ে গুলি করে বাধা দেওয়ার চেষ্টা করেও তারা পুরোপুরি ব্যর্থ হয়। থানায় অবস্থানরত সব পাকিস্তানি সেনা ও পুলিশ যুদ্ধে নিহত হয়। সেদিন গিয়াস উদ্দিন ও তাঁর কয়েক সহযোদ্ধা অসাধারণ বীরত্ব প্রদর্শন করেন। বিশেষত তাঁর রণনৈপুণ্য ও শৌর্যের ফলেই পাকিস্তানিদের প্রতিরোধ ভেঙে পড়ে এবং তারা সবাই নিহত হয়। পরে ৬ জুলাই গিয়াস উদ্দিন জয়পুর গ্রামে পাকিস্তান সেনাবাহিনীর একটি দলের ওপর আকস্মিক আক্রমণ চালান। দাউদকান্দি থানার অন্তর্গত মাসিমপুর বাজারের আধা মাইল পশ্চিমে জয়পুর। গুপ্তচর মারফত সেদিন সকালে তিনি খবর পান পাকিস্তানি সেনারা দুটি লঞ্চযোগে ওই এলাকায় আসছে। খবর পেয়েই সহযোদ্ধাদের নিয়ে গোমতীর শাখা নদীর পাড়ে তিনি ফাঁদ পাতেন। সকাল ১০টায় লঞ্চ দুটি ওই শাখা নদীতে আসে। তখন গিয়াস উদ্দিন ও অন্যরা একযোগে আক্রমণ করেন। এতে পাকিস্তান সেনাবাহিনীর ব্যাপক ক্ষয়ক্ষতি হয়। পাল্টা আক্রমণ চালিয়েও তারা মুক্তিযোদ্ধাদের ক্ষতি করতে ব্যর্থ হয়। এরপর সেনারা লঞ্চ নিয়ে পালিয়ে যায়। পরে মুক্তিযোদ্ধারা খোঁজ নিয়ে জানতে পারেন তাঁদের আক্রমণে ২০-২২ জন পাকিস্তানি সেনা হতাহত হয়েছে।
জাভেদ বার্কি
জাভেদ বার্কি (; জন্ম: ৮ মে, ১৯৩৮) তৎকালীন ব্রিটিশ ভারতের ইউনাইটেড প্রভিন্সের মিরাটে জন্মগ্রহণকারী পাকিস্তানের সাবেক আন্তর্জাতিক ক্রিকেটার ও অধিনায়ক। পাকিস্তান ক্রিকেট দলের অন্যতম সদস্য ছিলেন। ১৯৬০ থেকে ১৯৬৯ সময়কালে পাকিস্তানের পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর ক্রিকেটে রাওয়ালপিন্ডি দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন তিনি।
রাওয়ালপিন্ডির সেন্ট মেরি একাডেমী থেকে প্রাথমিক শিক্ষা লাভ করেন। এরপর অক্সফোর্ড বিশ্ববিদ্যালয়ে পড়াশোনা করেছেন। বিশ্ববিদ্যালয়ে থাকাকালীন ১৯৫৮ থেকে ১৯৬০ সাল পর্যন্ত অক্সফোর্ড বিশ্ববিদ্যালয় ক্রিকেট ক্লাবের পক্ষে ক্রিকেট খেলেছেন।
জেনারেল ওয়াজেদ আলী খান বার্কি’র সন্তান তিনি। জেনারেল বার্কির শ্যালিকা শওকত খানম (বার্কি) পাকিস্তানের বর্তমান প্রধানমন্ত্রী ও বিখ্যাত ক্রিকেট তারকা ইমরান খানের মাতা ছিলেন। বার্কির আরেক চাচাতো ভাই মজিদ খান পাকিস্তান ক্রিকেট দলের অধিনায়ক ছিলেন।
সমগ্র খেলোয়াড়ী জীবনে ২৫ টেস্টে অংশগ্রহণ করার সুযোগ পেয়েছেন জাভেদ বার্কি।
ক্রিকেট খেলা থেকে অবসর গ্রহণের পর আইসিসি ম্যাচ রেফারির দায়িত্ব পালন করেছেন জাভেদ বার্কি। ক্রিকেট খেলা থেকে অবসর গ্রহণের পর পাকিস্তান সিভিল সার্ভিসে যোগদান করেন। পরবর্তীতে বাণিজ্য মন্ত্রণালয় এবং পানি ও জ্বালানী মন্ত্রণালয়ের সচিবের দায়িত্ব পালন করেন। এরপর পাকিস্তান অটোমোবাইল কর্পোরেশনের (পাকো) সিইও’র দায়িত্বে থাকাকালে পাকিস্তানের স্থানীয় পর্যায়ে প্রথম সংযোজিত গাড়ী নির্মাণ প্রতিষ্ঠান পাক সুজুকি মোটর কোম্পানি গঠনে নেতৃত্ব দেন।
জেনারেল পারভেজ মোশাররফের স্বৈরশাসনকালে পাকিস্তানের সেনাবাহিনীর গাড়ী ব্যবহারের বিষয়ে প্রশ্ন তুলেন। ফলশ্রুতিতে ১৯ ডিসেম্বর, ২০০২ তারিখে ইসলামাবাদের বাসভবন থেকে তাঁকে গ্রেফতার করে করাচীর কারাগারে নিক্ষেপ করা হয়।
ইব্ব বিশ্ববিদ্যালয়
ইব্ব বিশ্ববিদ্যালয়, ("আরবি"=جامعة إب) ইব্বের সরকারী বিশ্ববিদ্যালয় হিসেবে ১৯৯৬ সালে প্রতিষ্ঠিত হয়েছিল। নাসের আল আউলাকি কর্তৃক এটি প্রতিষ্ঠিত হয়েছিল। 
নিম্নের ১১ টি অনুষদ নিয়ে বিশ্ববিদ্যালয় গঠিত।
কেন্দ্র:
আল গায়দাহ বিমানবন্দর
আল গায়দাহ বিমানবন্দর ইয়েমেনের আল গায়দাহ এর নিকটে একটি বিমানবন্দর।
২০১৭ সালের ডিসেম্বরে, সৌদি আরব ইয়েমনে সৌদি আরব নেতৃত্বাধীন হস্তক্ষেপের অংশ হিসেবে আল-গায়দাহ আন্তর্জাতিক বিমানবন্দরে সৈন্যবাহিনী স্থাপন করে। বিক্ষোভের কয়েক মাস পরে, সৌদি বাহিনী ২০১৮ সালের জুলাই মাসে বিমানবন্দরের নিয়ন্ত্রণ ইয়েমেনী কর্মকর্তাদের নিকট পুনরায় ফিরিয়ে দেন।
বর্তমানে সব ফ্লাইট স্থগিত আছে।
অর্নিথোপোডা
অর্নিথোপড বলতে অর্নিথিস্কিয়ান ডাইনোসরদের একটি গোষ্ঠীকে বোঝায়, যারা প্রথমে জুরাসিক যুগে ক্ষুদ্র দ্বিপদী নিরামিষভোজী প্রজাতি হিসেবে বিবর্তিত হয়। এর পর প্রজাতির সংখ্যায় ও দেহের আয়তনে ক্রমশ বাড়তে বাড়তে এরা ক্রিটেশিয়াসের শেষ ভাগে অন্যতম সফলতম ডাইনোসর গোষ্ঠী হিসেবে আত্মপ্রকাশ করে। প্রধানতঃ অধুনা উত্তর আমেরিকা ভূখণ্ডে এদের প্রাধান্য ছিল বলে মনে করা হয়। বিবর্তনের ধারায় এদের স্বাতন্ত্র্য ছিল চিবানোর উপযোগী অতি-অভিযোজিত মুখ, যা উড্ডয়নে অক্ষম অন্যান্য ডাইনোসরদের থেকে ছিল অনেক বেশি কার্যকর এবং নিপুণতায় আধুনিক গরুর সমকক্ষ। অন্ত্য ক্রিটেশিয়াসের হ্যাড্রোসরদেরকে সবচেয়ে অভিযোজিত অর্নিথোপড মনে করা হয়। সমস্ত ভূভাগেই এদের সন্ধান পাওয়া গেলেও দক্ষিণের মহাদেশগুলিতে এরা ছিল অপেক্ষাকৃত বিরল।
এয়ার চায়না
এয়ার চায়না লিমিটেড গণপ্রজাতন্ত্রী চীনের প্রধান ও পতাকা বহনকারী বিমান পরিবহন সংস্থা। চীনের রাজধানী বেইজিংয়ের শুনজি জেলায় এর সদরদপ্তর অবস্থিত। এয়ার চায়না ফ্লাইটগুলো বেইজিং ক্যাপিটাল আন্তর্জাতিক বিমানবন্দর ভিত্তিক পরিচালিত হয়। ২০১৭ সালে, সংস্থাটি আন্তর্জাতিক ও দেশজ মিলিয়ে মোট ১০২ মিলিয়ন যাত্রী বহন করে, যা লোড ফ্যাক্টরের গড়ে ৮১%।
এয়ার চায়না ১৯৯৮ সালের ১ জুলাই প্রতিষ্ঠিত হয় এবং একই সাথে কার্যক্রম শুরু করে। ফলে, ১৯৮৭ সালের শেষের দিকে চীন সরকার চীনের সিভিল এভিয়েশন এডমিনিস্ট্রেশন অপারেটিং বিভাগে বিভক্ত করে ৬টি আলাদা বিমান পরিবহন সংস্থায় ভাগ করে, তার মধ্যে ছিলো এয়ার চায়না, চায়না ইস্টার্ন, চায়না সাদার্ন, চায়না নর্দান, চায়না সাউথইস্ট ও চায়না নর্থওয়েষ্ট। এয়ার চায়না আন্তমহাদেশীয় ফ্লাইটসমূহের প্রধান দায়িত্ব প্রাপ্ত হয় এবং সিএএসি-এর দীর্ঘ বিমানসমূহ (বোয়িং ৭৪৭, ৭৬৭ ও ৭০৭) এবং রুটসমূহ গ্রহণ করে।
১৫ ডিসেম্বর ২০০৪ সালে এয়ার চায়না সফলভাবে হংকং স্টক এক্সচেঞ্জ এবং লন্ডন স্টক এক্সচেঞ্জের তালিকাভুক্ত হয়। ২০০৬ সালে, এয়ার চায়না স্টার অ্যালায়েন্সের অর্ন্তভূক্ত হতে একটি চুক্তি স্বাক্ষর করে। সাংহাই বিমানসংস্থার পাশাপাশি ২০০৭ সালের ১২ ডিসেম্বর এটি জোটের সদস্য হয়ে ওঠে।
২০০৯ সালের জুলাই মাসে এয়ার চায়না ক্যারিয়ারে ৫১% থেকে ৮০.৯% পর্যন্ত শেয়ার উত্তোলনের মাধ্যমে এয়ার মাকো থেকে $১৯.৩ মিলিয়ন শেয়ার লাভ করে। এক মাস পরে, ক্যাথে প্যাসিফিকে ১৭.৫% থেকে ৩০% পর্যন্ত তার অংশীদারিত্ব বাড়াতে এয়ার চীন ৬.৩ বিলিয়ন ($৮১৩ মিলিয়ন) হংকং ডলার খরচ করে।
২০১০ সালের ২ ডিসেম্বর, এয়ার চায়না, স্পেনের সর্বোচ্চ পর্যটন শিল্প পুরস্কার লাভ করে। প্রথমবারের মতো একমাত্র বিদেশি বিমান পরিবহন সংস্থা হিসেবে এয়ার চায়না "প্লাক ফর টুরিজম মেরিট" খেতাব অর্জন করে, যেটি মূলত স্পেনীয় পর্যটন শিল্পে অবদানের জন্য কোনো সংস্থা ও ব্যক্তিকে প্রদান করা হয়।
২০১০ সালের ২৩শে ডিসেম্বর, প্রথম চীনা বিমান পরিবহন সংস্থা হিসেবে একত্রে অভ্যন্তরীণ ফ্লাইট ও শহরের শাটল বাস পরিসেবার টিকেট প্রদানের সুযোগ প্রদান করে। প্রথম যৌথ ফ্লাইট-শাটল বাস টিকিটটি বেইজিংয়ের মধ্য দিয়ে ঘুরে বেড়ানোর পাশাপাশি শাটল বাসের মাধ্যমে তিয়ানজিন সংযুক্ত করে।
এয়ার চায়না ১৫ নভেম্বর ২০১১ সাল থেকে প্রথম চীনা বিমান পরিবহন সংস্থা হিসেবে তাদের বিমানসমূহে বিনামূল্যে ওয়াই-ফাই ইন্টারনেট সেবা প্রদান করে। তবে ব্যবহারকারীদের প্রতিবেদনের মতে সেবাটি শুধুমাত্র ট্যাব ও ল্যাপটপ ব্যবহারের জন্যে সীমিত।
২০১২ সালে, পেটা থেকে চাপের পর, এয়ার চায়না জানায় যে তারা আর গবেষণাগারে বানর পরিবহন করবে না।
২০১৩ সালের ৩ জুলাই এয়ার চায়নার ২৫তম প্রতিষ্ঠা বার্ষিকীতে তাদের ফ্লাইটে সফলভাবে ওয়্যারলেস ল্যানের পরীক্ষা চালায়। এটি ছিল চীনের মূল ভূখন্ডের প্রথম ইন্টারনেট ফ্লাইট।
এয়ার চায়না লিমিটেড ২০০৩ সালে নিবন্ধিত হয় এবং ২০০৪ সালের ১৫ ডিসেম্বর থেকে এটি হংকং এবং লন্ডনের সাথে শেয়ার বাণিজ্য শুরু করে। মূলত এয়ারলাইন কর্পোরেটটি ছিলো এয়ার চায়না ইন্টারন্যাশনাল, যেটি ২০০২ সালে এয়ার চায়না ইনকর্পোরেটেড হিসেবে প্রতিষ্ঠিত হয়।
এয়ার চায়নার কর্পোরেট সদরদপ্তর (), চীনের রাজধানী বেইজিংয়ের শিয়ানজি জেলার তিয়ানজু বিমানবন্দর শিল্প এলাকার () জোন "এ (A)"-এ অবস্থিত।
এয়ার চায়নার লোগোটি চায়না পনিক্সের একটি শৈল্পিক ধরন, এয়ারলাইন্সটির নাম ক্যালিগ্রাফি করে লেখা, যেটি লিখেছিলেন সাবেক ন্যাশনাল লিডার ডেং জিয়াপিং এবং যেটি ইংরেজিতে "AIR CHINA" হিসেবে লেখা হয়। এয়ার চায়না স্টার অ্যালায়েন্সের সদস্য।
এয়ার চায়না নিম্নোক্ত এয়ারলাইন্সের সাথে তাদের কোড শেয়ার করে।
স্বপ্না পাব্বি
স্বপ্না পাব্বি একজন ব্রিটিশ অভিনেত্রী এবং মডেল যিনি ভারতীয় টেলিভিশন ধারাবাহিক "২৪" এবং "খামোশিয়া" চলচ্চিত্র এর জন্য পরিচিত।
২২ বছর বয়সে বারমিংহামের আস্টন ইউনিভার্সিটিতে অধ্যয়নকালে পাব্বি ট্রিন্নি এবং সুসান্নাহ এর জন্য নির্বাচিত হন।
২৪ এ কিরান রাঠড এবং ঘার আজা পারদেশিতে রুদ্রাণীর চরিত্রে স্বপ্না পাব্বিকে দেখা যায়। এছাড়ারও বিভিন্ন বিজ্ঞানপনে পাব্বিকে চরিত্রায়ন করতে দেখা যায়। বর্তমানে তিনি বরুণ সবটি এর বিপরীতে শুজিত সিরচার এর পরিচালনায় "সাতরা কোঁ সাদি হে" () নামক চলচ্চিত্রের কাজে ব্যস্ত আছেন। এছাড়াও ২০১৫ সালে মুক্তিপ্রাপ্ত খামোশিয়া চলচ্চিত্রে আলি ফাযাল এবং গুরমিত চৌধুরীর বিপরীতে স্বপ্না পাব্বিকে দেখা যায়।
পাব্বি বিভিন্ন বিজ্ঞাপনে কাজ করেছেন। গ্যালাক্সি চকলেট এ অর্জুন রামপালের সাথে, পেপসি এর বিজ্ঞাপনে বিরাট কোহলি, ফেয়ার এন্ড লাভলিতে ইয়ামি গৌতম এর সাথে কাজ করতে দেখা যায়।
ক্রিস নেভিন
ক্রিস্টোফার জন নেভিন (; জন্ম: ৩ আগস্ট, ১৯৭৫) ডুনেডিনে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০ থেকে ২০০৩ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপহার দিয়েছেন ক্রিস নেভিন।
রাজ্যদলে তিনি তাঁর পুরো খেলোয়াড়ী জীবন অতিবাহিত করেন। ওয়েলিংটন ফায়ারবার্ডসের সদস্যরূপে উইকেট-রক্ষক ও ব্যাটসম্যান হিসেবে খেলতেন। একদিনে খেলায় সচরাচর ব্যাটিং উদ্বোধনে মাঠে নামতেন। সংক্ষিপ্তকালের জন্য হ্যাম্পশায়ার ক্রিকেট বোর্ড দলের পক্ষে ন্যাটওয়েস্ট ট্রফি প্রতিযোগিতায় খেলেছেন। এরপর লিপহুক এন্ড রিপস্লি ক্রিকেট ক্লাবের পক্ষে ক্লাব ক্রিকেটে চারটে মৌসুম অতিবাহিত করেন ক্রিস নেভিন।
সমগ্র খেলোয়াড়ী জীবনে ৩৭টি একদিনের আন্তর্জাতিকে অংশগ্রহণের সুযোগ পেয়েছিলেন ক্রিস নেভিন। ১ মার্চ, ২০০০ তারিখে একদিনের আন্তর্জাতিকে অভিষেক ঘটে তার। তবে, নিউজিল্যান্ডের পক্ষে কোন টেস্টে অংশ নেয়ার সৌভাগ্য হয়নি তার।
১৮ ফেব্রুয়ারি, ২০০৭ তারিখে অকল্যান্ডের ইডেন পার্কে সফরকারী অস্ট্রেলিয়ার বিপক্ষে ওডিআই সিরিজের ৬ষ্ঠ খেলায় দূর্দান্ত ক্রীড়াশৈলী প্রদর্শন করেন তিনি। একটি ক্যাচ নেয়ার পাশাপাশি ৯টি চারের মার সহযোগে ৯৪ বলে ৭৪ রান করে দলকে ৭ উইকেটের জয়ে গুরুত্বপূর্ণ ভূমিকা পালন করেন। ঐ খেলায় তিনি ম্যান অব দ্য ম্যাচের পুরস্কার লাভ করেছিলেন।
ব্যানফ, অ্যালবার্টা
ব্যানফ () হলো কানাডার অ্যালবার্টা প্রদেশের ব্যানফ জাতীয় উদ্যানের মধ্যে অবস্থিত একটি শহর। এটি ট্রান্স-কানাডা মহাসড়ক বরাবর অ্যালবার্টার রকিজে অবস্থিত। ব্যানফ শহরটি ক্যালগারি থেকে অানুমানিক ১২৬ কিমি (৭৮ মাইল) পশ্চিমে এবং লেইক লুইস থেকে ৫৮ কিমি (৩৬ মাইল) পূর্বে অবস্থিত। লেইক লুইস এর পর ব্যানফ শহরটি সমুদ্রপৃষ্ঠ হতে ১৪০০ মিটার (৪৬০০ ফুট) থেকে ১৬৩০ মিটার (৫৩৫০ ফুট) উচ্চতায় অবস্থিত অ্যালবার্টার দ্বিতীয় উচ্চভূমিবিশিষ্ট একটি সম্প্রদায়।
এমএক্স লিনাক্স
এমএক্স লিনাক্স () ডেবিয়ান-ভিত্তিক ও এন্টিক্স উপাদান ব্যবহার করা একটি হালকা লিনাক্স ডিস্ট্রিবিউশন। এটি এন্টিক্স ও পূর্বের মেপিস কমুনিটির যৌথ একটি উদ্যোগ, যার মূল উদ্দেশ্য দুটো ডিস্ট্রিবিউশনেরই সেয়াটুকুর সমন্বয়। কম্যুনিটির লক্ষ্য হলো, "combine an elegant and efficient desktop with simple configuration, high stability, solid performance and medium-sized footprint." এমএক্স লিনাক্স এক্সএফসিই ডেস্কটপ পরিবেশ ব্যবহার করে।
ডিসেম্বর ২০১৩ সালে, ম্যাপিস কম্যুনিটির সদস্যদের মধ্যে পরবর্তী অপশন হিসেবে এমএক্স লিনাক্স নিয়ে আলোচনা শুরু হয়। এন্টিক্স থেকে আগত ডেভেলপাররাও তাদের সাথে যোগ দিলেন। তারা সাথে করে আইএসও বিল্ড পদ্ধতি, ও লাইভ ইউএসবি/ডিভিডি প্রযুক্তিও আনে। ডিস্ট্রোওয়াচে তালিকাভুক্ত হওয়ার সময়, এমএক্স লিনাক্স এন্টিক্সের একটি সংস্করণ হিসেবে উপস্থাপিত হয়। প্রথম পাবলিক বেটা প্রকাশের পর পরই এটা এটার নিজের স্বকীয় ডিস্ট্রোওয়াচ পেজ পায় ২ নভেম্বর ২০১৬ সালে।
কিছু প্রাথমিক টুল রয়েছে, যেমন ইউইএফআই কম্পিউটারের জন্যে ইন্সটলার, লিনাক্স কার্নেল ইন্সটলার, এবং মূল এন্টিক্স প্রোগ্রাম।
হিজরি ১ম শতাব্দীর মুসলমান পণ্ডিতদের তালিকা
এই নিবন্ধটিতে হিজরি ১ম শতাব্দীর আলিম বা ইসলামী শাস্ত্রের তাত্ত্বিক ও পণ্ডিতদের তালিকা তৈরি করা হয়েছে। হিজরি ১ শতাব্দীতে (৬২২-৭১৯ ঈসায়ী) মক্কা ও মদিনা ছিল জ্ঞান ও জ্ঞানীর কেন্দ্রবিন্দু। হিজরি ১ম শতাব্দীর আলিমদের মধ্যে সাহাবা এবং তাদের ছাত্র তাবেঈ, দুই প্রজন্ম বিদ্যমান ছিল।
সাহাবিদের মধ্যে আলিম বা ধর্মতত্ত্ববিদের সংখ্যা অসংখ্য। এখানে কয়েকজনের নাম উল্লেখ করা হল।হিজরি ১ম শতাব্দীতে মৃত্যু বরণকারী কয়েকজন তাবিঈর নাম উল্লেখ করা হল
হজ্জরি বিশ্ববিদ্যালয়
হজ্জরি বিশ্ববিদ্যালয়ের () পাকিস্তানের পাঞ্জাবের লাহোরের একটি সরকারি বিশ্ববিদ্যালয়। এই বিশ্ববিদ্যালয়টি পাকিস্তানের সরকার দ্বারা সরাসরি পরিচালিত হয়ে থাকে। এই বিশ্ববিদ্যালয়টি পাকিস্তান উচ্চ শিক্ষা কমিশন দ্বারা স্বীকৃতি দেয়ার পর আনুষ্ঠানিকভাবে হাজ্জরি বিশ্ববিদ্যালয় নামে প্রতিষ্ঠিত হয়।
হজ্জরি বিশ্ববিদ্যালয় প্রধান ক্যাম্পাস পাকিস্তানের লাহোর শিল্প এলাকা অবস্থিত এবং দ্বিতীয় ক্যাম্পাসটি গুলবিরাগের কাছাকাছি অবস্থিত, একই সাথে তৃতীয় ক্যাম্পাসটি মুলতানে নির্মাণাধীন অবস্থায় রয়েছে। চতুর্থ ক্যাম্পাস দুবাইয়ে স্থাপনের পরিকল্পনা করা হয়েছে। বিশ্ববিদ্যালয়টিতে হয়েছে ছয়টি অনুষদ ব্যবসায় প্রশাসন, ফিনান্স ও ব্যাংকিং, প্রকৌশল প্রযুক্তি ও কম্পিউটার বিজ্ঞান, ফ্যাশন ডিজাইন, মানবিক ও সামাজিক বিজ্ঞান এবং ফার্মেসি অনুষদ। বিশ্ববিদ্যালয়ের গ্রন্থাগার প্রধান ক্যাম্পাসে অবস্থিত, যেখানে সকল বিষয়ের বই, ভিডিও, পত্রিকা এবং অন্যান্য ম্যাগাজিন রয়েছে।
হজ্জরি বিশ্ববিদ্যালয়ের ২০০২ সালে প্রতিষ্ঠিত হয়েছিল। এখানে পাঠ্য প্রোগ্রামসমূহ স্বীকৃতি দেয় পাকিস্তান উচ্চ শিক্ষা কমিশন (এইচএসি) ও পাকিস্তানে সরকারের শিক্ষা নিয়ন্ত্রক সংস্থা। এটি পাকিস্তান প্রকৌশল কাউন্সিল (পিইসি) এবং পাকিস্তান বার কাউন্সিল ইত্যাদি প্রতিষ্ঠান দ্বারা অনুমদিত। হজ্জরি বিশ্ববিদ্যালয় প্রধান ক্যাম্পাসটি লাহোরের শিল্প এলাকা অবস্থিত এবং দ্বিতীয় ক্যাম্পাসটি গুলবিরাগের কাছাকাছি অবস্থিত, আর তৃতীয় ক্যাম্পাসটি মুলতানে নির্মাণাধীন অবস্থায় রয়েছে।
হজ্জরি বিশ্ববিদ্যালয়টি পাকিস্তান উচ্চ শিক্ষা কমিশন (এইচইসি), পাকিস্তান প্রকৌশল কাউন্সিল (পিইসি), পাকিস্তান বার কাউন্সিল ইত্যাদি দ্বারা স্বীকৃত।হজ্জরি বিশ্ববিদ্যালয়ে বছরে দুইটি সেমিস্টারে ভর্তি করা হয় গ্রীষ্ম ও হেমন্ত। ভর্তির জন্য একজন শিক্ষার্থীর সর্বনিম্ন ৬০ শতাংশ নম্বর পেতে হবে।হজ্জরি বিশ্ববিদ্যালয় জ্ঞান ও উম্মাহ সৃষ্টি করার জন্য প্রতিশ্রুতিবদ্ধ। হজ্জরি বিশ্ববিদ্যালয় বিশ্বাস করে যে, শিক্ষা হচ্ছে স্বাধীনতা শক্তি যা একজন ব্যক্তির ব্যক্তিগত সন্তুষ্টি, একটি উপযুক্ত জীবন এবং সুনাগরিক হিসেবে গড়ে উঠতে সাহায্য করে।হজ্জরি বিশ্ববিদ্যালয়ে পড়াশুনার খরচ খুবই সাশ্রয়ী এবং প্রবেশযোগ্য মানের স্নাতক, স্নাতকোত্তর এবং ডক্টরেট ডিগ্রি প্রোগ্রাম যেখানে জাতীয় এবং আন্তর্জাতিক সুযোগ আছে, তা প্রদানে জন্য প্রতিশ্রুতিবদ্ধ।
হজ্জরি ইউনিভার্সিটি (এইচইউ) অসামান্য একাডেমিক অর্জন, নেতৃত্বের গুণাবলি এবং বিশেষ প্রতিভা স্বীকৃতিস্বরূপ স্নাতক বৃত্তি এবং পুরষ্কারের বিভিন্ন ধরনের প্রস্তাব দেয়।
এইচ ইউ স্কলারশিপগুলো অসাধরণ ছাত্রদের সনাক্তকরণ এবং সমর্থন করার জন্য প্রদত্ত নতুন শিক্ষার্থী বৃত্তি, যারা উচ্চমানের শিক্ষা, উচ্চ বুদ্ধিজীবী ক্ষমতা, শব্দ চরিত্র, দৃঢ় নেতৃত্বের সম্ভাব্যতা এবং সৃজনশীলতা এবং উদ্ভাবনের জন্য আবেগ প্রদর্শন করে।
টাস্কানি
টাস্কানি ( ; , ; ) হলো মধ্য ইতালির একটি প্রদেশ বা অঞ্চল। এর অায়তন প্রায় ২৩,০০০ বর্গ কিলোমিটার (৮,৯০০ বর্গ মাইল) এবং এ অঞ্চলে প্রায় ৩.৮ মিলিয়ন বাসিন্দা রয়েছে (২০১৩ অনুযায়ী)। ফ্লোরেন্স হলো এ প্রদেশের অাঞ্চলিক রাজধানী।
লাদাখি ভাষা
লাদাখি ভাষা (), বা বোধি ভাষা ভারতের লাদাখ অঞ্চলে ব্যবহৃত একটি তিব্বতি ভাষা।
জম্মু ও কাশ্মীর রাজ্যের লেহ জেলার এটি প্রধান ভাষা এবং এটিকে পার্শ্ববর্তী কার্গিল জেলায় "পুরিগি" বা "বালতি" বলা হয়। তিব্বতি ভাষা পরিবারের অন্তর্গত হলেও একই ভাষা পরিবারের তিব্বতি ভাষার সাথে এটি পরস্পর-অবোধগম্য।
ভারতে প্রায় ২,০০,০০০ লাদাখি বক্তা আছেন এবং চীনের তিব্বত স্বায়ত্তশাসিত অঞ্চলে সম্ভবত ১২,০০০ বক্তা বসবাস করেন, যাদের মধ্যে অধিকাংশ চাংথাং অঞ্চলে থাকেন। সম্প্রদায়ের ভাষার প্রতি ইতিবাচক মনোভাব এবং বিভিন্ন বয়েসের মধ্যে এই ভাষার সক্রিয় ব্যবহার সত্ত্বেও লাদাখি মাতৃভাষীদের সংখ্যা ২০০১ সালে ১,০০,০০০ থেকে ২০১১ সালে ১৪,০০০-তে হ্রাস পেয়েছে।
নিকোলাস তুরনার্দ্রে লাদাখি, বালতি এবং পুরিগিকে পারস্পরিক বোধগম্যতার বিচারে ভিন্ন ভাষা বলে মনে করেন। একটি গোষ্ঠীর হিসেবে জাংস্কারির সঙ্গে এই ভাষাগুলোকে লাদাখি–বালতি বা পশ্চিম পুরকালীন তিব্বতি ভাষাগোষ্ঠীর অন্তর্গত হিসেবে গণ্য করা হয়।
লাদাখির উপভাষাগুলো হলো: লেহ'র "লেহস্কাত"; লেহ'র উত্তরপশ্চিম অঞ্চলে ব্যবহৃত "শামস্কাত"; সিন্ধু উপত্যকায় ব্যবহৃত সুরমাত্রিক উপভাষা "স্তোত্স্কাত"; লেহ'র উত্তরে ব্যবহৃত "নুবরা"; কার্গিলে ব্যবহৃত পুরিগি বা বালতি। উচ্চ লাদাখে এবং জংস্কারে ব্যবহৃত প্রকারগুলোর মধ্যে লাদাখি এবং মধ্য তিব্বতি ভাষাসমূহের পশ্চিমি উপভাষাগুলোর বৈশিষ্ট্যতা দেখতে পাওয়া যায়।
জাংস্কারি লাদাখির একটি উপভাষা এবং এর চারটি প্রকার আছে, স্তোদ, ঝুনগ, শাম এবং লুঙ্গনা। এটি তিব্বতি লিপিতে লেখা হয়।
অন্যান্য তিব্বতি ভাষাগুলোর থেকে লাদাখির উচ্চারণ ধ্রুপদী তিব্বতির কাছাকাছি বলে লাদাখি সাধারণত তিব্বতি লিপিতে লেখা হয়। লাদাখিরা শব্দের এমন বহু প্রত্যয়ের উচ্চারণ করে থাকেন যেগুলো আম্দো, খাম্স এবং মধ্য তিব্বতির মতো অন্য তিব্বতি ভাষাগুলোতে শব্দহীন থাকে। এই প্রবণতা লেহ'র পশ্চিমে এবং নিয়ন্ত্রণ রেখার পাকিস্তানি দিকে বালতিস্তানে আরও বেশী সুস্পষ্ট। উদাহরণস্বরুপ, একজন লাদাখি 'কুঠার' উচ্চারণ করবেন "স্তা" হিসাবে কিন্তু একজন তিব্বতি সেটাকেই উচ্চারণ করবেন "তা" [tá] হিসাবে। একজন তিব্বতি འབྲས་ 'চাল' উচ্চারণ করবেন [ɳʈɛ́ʔ] হিসাবে, একজন লাদাখি করবেন [ɖas] হিসাবে, এবং একজন কার্গিন নিবাসী করবেন [bras] হিসাবে।
কথ্য লাদাখি তিব্বতি লিপিতে লেখা হবে না তা লেখার জন্য ধ্রুপদী তিব্বতিকে লাদাখিকরণ করে তা ব্যবহার করা হবে এই নিয়ে লাদাখে বিতর্ক আছে। মুসলিম ধর্মাবলম্বী লাদাখিরা লাদাখি বলেন কিন্তু তিব্বতি লিপি ব্যবহার করেন না। আবার একদিকে যেমন অধিকাংশ বৌদ্ধ লাদাখিরা তিব্বতি লিপি পড়তে পারেন কিন্তু ধ্রুপদী তিব্বতি বুঝতে পারেন না, অন্যদিকে কিছু লাদাখি বৌদ্ধধর্ম পন্ডিত আছেন যাঁরা মনে করেন যে লাদাখি শুধুমাত্র ধ্রুপদী তিব্বতির মতো করেই লেখা উচিৎ। কথ্য লাদাখিতে স্বল্প পরিমাণে বই বা পত্রিকা ছাপানো হয়েছে।
লাদাখি ভাষাকে যে রোমানিকরণ করা হয় যে পদ্ধতিতে তার নাম হলো ওয়াইলি প্রতিবর্ণীকরণ এবং এর বর্ধিত সংস্করণ। এই পদ্ধতিতে তিব্বতী উচ্চারণের বদলে তিব্বতী লিপিকে প্রাধান্য দেওয়া হয়।
কড়াই
কড়াই একটি বৃত্তাকার রান্নার পাত্র যা সাধারণত তরকারি রান্নার কাজে ব্যবহৃত হয়। বাংলাদেশ, ভারত, পাকিস্তান, নেপাল এবং আফগানিস্তানে কড়াই ব্যবহৃত হয়। ঐতিহ্যগতভাবে স্ট্রিলের পাতলা শিট অথবা রট আয়রন থেকে কড়াই তৈরি করা হতো। একে ধরার জন্যে দুইপাশে দুটো আঙটা লাগানো থাকে। বর্তমানে কড়াই তৈরিতে স্টেইনলেস স্টিল, তামা এবং ননস্টিক উপাদান ব্যবহৃত হচ্ছে। আধুনিক কড়াইয়ের তলা বৃত্তাকার কিংবা চ্যাপ্টা উভয়ই হয়ে থাকে।
বিন কাসিম শহর
বিন কাশিম শহর (উর্দু: بن قاسم ٹاؤن) আরব শহর এবং সিন্ধু নদীর উপকুল বরাবর করাচীর দক্ষিণ-পূর্ব অংশে অবস্থিত একটি শহর। উপকূলে অবস্থিত শহরটি আরবের সাধারণ অধিপতি মোহাম্মদ বিন কাসিমের নামানুসারে কাসিম নামকরণ করা হয়, যিনি ৮ষ্ঠ শতাব্দীতে সিন্ধুর বড় অংশ জয় করেছিলেন। বিন কাশিম সীমান্ত উত্তরে গাদপ শহর, পূর্বে সিন্ধু জেলা ও সিন্ধু নদী, দক্ষিণে আরব সাগর এবং পশ্চিমে মালির নদী এবং ল্যান্ডি, মালির এবং কোরাঙ্গী ক্যান্টনমেন্ট শহর নিয়ে অবস্থিত। ১৯৯৮ সালের আদমশুমারি অনুসারে শহরটিতে প্রায় ৩১৫,০০০ জন জনসংখ্যা ছিল, যার মধ্যে ৯৭% মুসলমান এবং এর মধ্যে বেশ কয়েকটি সংখ্যাগরিষ্ঠ জাতি আছে। বেলুচ, কাশ্মিরি, সেরাকিস, পাকহতুন, মুহাজির, পাঞ্জাবি, মেমনস, বোহরা এবং ইসমাইলিসে বসবাসরত অন্যান্য জাতিগত গোষ্ঠীগুলো এর মধ্যে অন্তর্ভুক্ত।
যুক্তরাষ্ট্রীয় সরকার ২০০০ সালে স্থানীয় সরকার সংস্কার প্রথা চালু করে, যা পূর্ববর্তী তৃতীয় স্তর (প্রশাসনিক বিভাগ) বাদ দিয়ে চতুর্থ স্তরকে (জেলাগুলিকে) তৃতীয় স্তর হিসেবে উত্থাপিত করে। পূর্ব করাচি বিভাগের বিলুপ্তি এবং পাঁচটি জেলায় একত্রিত হওয়ার মাধ্যমে একটি নতুন করাচী শহর-জেলা গঠন করে, যার মধ্যে বিন কাশিম শহরেই ১৮টি স্বায়ত্তশাসিত সংবিধিবদ্ধ শহর রয়েছে।
বিন কাসিম বন্দরটি ১৯৭০-এর দশকে করাচীর বন্দর থেকে চাপ মুক্ত করার জন্য নির্মিত হয়েছিল এবং আজ পাকিস্তানের দ্বিতীয় বৃহত্তম বন্দর হিসেবে পরিচিত। বন্দরটি একটি বৃহৎ শিল্প এলাকা দ্বারা ঘিরে রয়েছে যার মধ্যে গুলশান-ই-হাদেদ, পাকিস্তান মেশিন টুল ফ্যাক্টরি (পিএমটিএফ) এবং জুলফিকারবাদ তেল টার্মিনালের পাশাপাশি ল্যান্ডি টাউন এর নিকটবর্তী শিল্প এস্টেটে পাকিস্তান স্টিল মিলস কমপ্লেক্স রয়েছে। ইব্রাহিম হায়দারি ও রেহরির দুটি আশেপাশের মাছ ধরার শিল্পে মনোনিবেশ করা হয়েছে, যা নিকটবর্তী কোরাঙ্গী মাছের হাওর দ্বারা পরিপূরক।
মুহম্মদ বিন কাসিম বন্দরটি পোর্ট কাশিম নামেও পরিচিত, এটি পাকিস্তানের সিন্ধু প্রদেশের কর্শি উপকূলে আরব সাগরের তীরে অবস্থিত একটি গভীর-জলের সমুদ্র বন্দর। এটি পাকিস্তানের দ্বিতীয় ব্যস্ততম বন্দর, যা দেশের প্রায় ৩৫% পণ্যসম্ভার পরিচালনা করে (প্রতি বছর ১৭ মিলিয়ন টন)। পোর্ট কাসিম এবং দেশের সবচেয়ে ব্যস্ততম বন্দর, করাচি বন্দর একসাথে পাকিস্তানের সকল বহিরাগত বাণিজ্যের ৯০%-এর অধিক পরিচালনা করে।
বন্দরটি মোট ১২,০০০ একর (৪৯ বর্গ কিলোমিটার) এলাকা জুড়ে গড়ে উঠেছে এবং বন্দর এলাকাতে অনেক শিল্প অঞ্চল গড়ে উঠেছে। পাকিস্তান স্টিল মিলস (পিএসএম) ও কেইএসসি বিন কাসিম পাওয়ার প্লান্ট ছাড়াও পাকিস্তানের প্রায় ৮০% স্বয়ংচালিত শিল্প কাসিম বন্দর এলাকাতে অবস্থিত। এছাড়াও বন্দরটির কাছাকাছি দুটি প্রধান শিল্প এলাকা, রপ্তানি প্রক্রিয়াকরণ অঞ্চল (লান্ধি) এবং করাঙ্গী শিল্প এলাকার জন্য সরাসরি ওয়াটারফ্রন্ট অ্যাক্সেস প্রদান করে। দেশের রপ্তানি ও আমদানির প্রায় ৬০% এই এলাকা থেকে উদ্ভূত হয়। পোর্ট কাসিম কর্তৃপক্ষ দ্বারা এই বন্দরটি পরিচালিত হয় এবং এটি একটি আধা-স্বায়ত্তশাসিত সরকারি সংস্থা।
গ্লেন সাল্জবার্গার
গ্লেন পল সাল্জবার্গার (; জন্ম: ১৪ মার্চ, ১৯৭৩) কাপোঙ্গা এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। তিনি নিউজিল্যান্ড ক্রিকেট দলের অন্যতম সদস্য ছিলেন। ২০০০সালে সংক্ষিপ্ত সময়ের জন্যে তিনি নিউজিল্যান্ড দলের সদস্যরূপে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে সেন্ট্রাল ডিস্ট্রিক্টস দলের প্রতিনিধিত্বও করেছেন। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতে অফস্পিন বোলিংয়ে পারদর্শিতা দেখিয়েছেন গ্লেন সাল্জবার্গার।
১৯৯৬ থেকে ২০০৫ সাল পর্যন্ত প্রথম-শ্রেণীর নিউজিল্যান্ডীয় ঘরোয়া ক্রিকেটে সেন্ট্রাল ডিস্ট্রিক্টসের পক্ষে খেলেছেন গ্লেন সাল্জবার্গার। তন্মধ্যে ২০০১-০২, ২০০৩-০৪ ও ২০০৪-০৫ মৌসুমে দলের অধিনায়কের দায়িত্বে ছিলেন তিনি। ১৯৯৯-২০০০ মৌসুমে ওয়েলিংটনের বিপক্ষে ব্যক্তিগত সর্বোচ্চ ১৫৯ রান তুলতে পেরেছিলেন। এছাড়াও বল হাতে নিয়ে ২০০৩-০৪ মৌসুমে ক্যান্টারবারির বিপক্ষে ব্যক্তিগত সেরা বোলিং পরিসংখ্যান গড়েছিলেন ৬/৫৪।
২০০০ সালে নিউজিল্যান্ডের পক্ষে তিনটিমাত্র একদিনের আন্তর্জাতিকে অংশগ্রহণের সুযোগ হয় গ্লেন সাল্জবার্গারের। ২০০০ সালে কেনিয়ায় অনুষ্ঠিত আইসিসি চ্যাম্পিয়ন্স ট্রফি প্রতিযোগিতায় স্টিফেন ফ্লেমিংয়ের নেতৃত্বাধীন নিউজিল্যান্ড দলের অন্যতম সদস্যরূপে অংশগ্রহণ করেন। ঐ প্রতিযোগিতায় তার দল চ্যাম্পিয়নশীপের শিরোপা লাভ করেছিল।
লুসি তৃপ্তি গোমেজ
লুসি তৃপ্তি গোমেজ একজন বাংলাদেশী মঞ্চ এবং চলচ্চিত্র অভিনেত্রী। উত্তরের সুর (২০১২) ছবিতে তার ভূমিকার জন্য বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেত্রীর পুরস্কার পান।
১৯৯৫ সালে ট্রান্স থিয়েটার সেন্টারে সাথে জড়িত হয়ে মঞ্চ নাটক শুরু করেন। তিনি জাহাঙ্গীরনগর বিশ্ববিদ্যালয়ের নাটক ও নাটকীয় বিষয়ে মাস্টার্স সম্পন্ন করেন। পরে ২০০০ সাল থেকে থিয়েটার ট্রুপ নাট্য কেন্দ্রের সাথে কাজ করছেন।
নভেম্বর ২০১৮
নভেম্বর ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।
কণিকা রানী অধিকারী
কণিকা রানী অধিকারী একজন বাংলাদেশী ব্যাডমিন্টন খেলোয়াড় এবং জাতীয় চ্যাম্পিয়ন। তিনি বাংলাদেশ জাতীয় ব্যাডমিন্টন দলের অংশ এবং আন্তর্জাতিক টুর্নামেন্টে বাংলাদেশের প্রতিনিধিত্ব করেছেন।
কনিকা রানী অধিকারী ১৯৭৫ সালে বাংলাদেশে জন্মগ্রহণ করেন। ১৯৯৬ সালে শারমিন আকতার মোমের বিরুদ্ধে তিনি প্রথম জাতীয় খেতাব জিতেছিলেন। তিনি তার ক্যারিয়ারে ১৫ টি শিরোপা জিতেছেন, যার মধ্যে মিশ্রিত সাত বার, মহিলা দলে ছয়বার এবং দুইবার একক। ২০০৫ সালে তিনি এশিয়ান ব্যাডমিন্টন কনফেডারেশন চ্যাম্পিয়নশিপে বাংলাদেশের প্রতিনিধিত্ব করেন। তিনি বঙ্গজ আবিষ্কার নেপাল ইন্টারন্যাশনাল সিরিজ ২০০৮ ব্যাডমিন্টন চ্যাম্পিয়নশিপে আব্দুল হান্নানের সাথে সহকারী ডাবলসে ইভেন্টে অংশগ্রহণ করেন। টুর্নামেন্টের প্রথম দিনেই তারা নেপালের বালরাম থাপা ও পূজা শ্রেষ্ঠতায় হারিয়ে দেন। তিনি ১১ তম দক্ষিণ এশিয়ান গেমসে অংশগ্রহণ করেছিলেন কিন্তু জানুয়ারি ২০১০ সালে পাকিস্তানী টেনিস খেলোয়াড় আলিনার বিপক্ষে তার ম্যাচটি হারিয়েছেন। ২০১০ সালের দক্ষিণ এশীয় গেমসে পাকিস্তানের দল থেকে পলশাশা বশিরকে পরাজিত করে, পাকিস্তান জাতীয় দলের উপর বাংলাদেশ ব্যাডমিন্টন দলকে জয়ী করেন। তিনি ২০১০ সালের ব্যাডমিন্টন জাতীয় দলে অংশ নিয়েছিলেন।
খাদিজা আমিন
খাদিজা আমিন বাংলাদেশ জাতীয়তাবাদী দলের রাজনীতিবিদ এবং নেত্রকোনা-৩ সংসদ আসনের সাবেক সংসদ সদস্য।
খাদিজা আমিন বিয়ে করেন নূরুল আমিন তালুকদারকে, সংসদ সদস্য, বাংলাদেশ জাতীয়তাবাদী দলের নেতৃত্বাধীন চার দলীয় জোটের নেত্রকোনা-৩ আসন থেকে। খাদিজা তার দ্বিতীয় স্ত্রী ছিলেন। তার বাবা ছিলেন একজন শিল্পী। তাদের তিন সন্তান। ২০০৩ সালের মে মাসে তার স্বামী মারা যান, নেত্রকোনা-৩ সংসদ আসন খালি ছিলো। উপ-নির্বাচনের মাধ্যমে আসনের জন্য প্রার্থী ডাকা হয় এবং তিনি তার প্রার্থীতা ঘোষণা করেন। তিনি বাংলাদেশ জাতীয়তাবাদী দলের মনোনীত হন। তার প্রতিদ্বন্দ্বী ছিলেন আওয়ামী লীগের সাবেক সংসদ সদস্য ও আওয়ামী লীগের প্রার্থী অ্যাডভোকেট জুবদ আলী। ২০০৩ সালের আগস্ট মাসে তিনি নেত্রকোনা জেলার নেত্রকোনা-৩ থেকে সংসদ নির্বাচিত হন। পরবর্তী জাতীয় নির্বাচনের আগে কেদুয়া উপজেলা ও আতাপাড়া উপজেলায় বাংলাদেশ জাতীয়তাবাদী দলের স্থানীয় কর্মী ২০০৬ সালে জাতীয় পার্টির সাবেক সদস্য থাকার জন্য গঠিত দলের কাউন্সিলের প্রতিবাদ করেছিলেন।
অরুণা বিশ্বাস
অরুণা বিশ্বাস একজন বাংলাদেশী টেলিভিশন, মঞ্চ এবং চলচ্চিত্র অভিনেত্রী। সেই সাথে তিনি একজন টেলিভিশন নাটকের পরিচালক।
তিনি অমলেন্দু বিশ্বাস এবং জ্যোৎস্না বিশ্বাসের কন্যা।
বিশ্বাস জাদ্রভিশন প্রতিষ্ঠানের চেয়ারম্যান হিসেবে কাজ করেন। ২০০৬ সালের হিসাবে, বিশ্বাসের ৪০ টিরও বেশি চলচ্চিত্রে অভিনয় করেছিলেন। কানাডায় থাকার ৬ বছর পর বিশ্বাস বাংলাদেশে ফিরে আসেন। তিনি চ্যানেল আই এর জন্য তার প্রথম টিভি ধারাবাহিক ওনোরোকোমার লোজজা পরিচালিত করেন। এরপর তিনি কাজী নজরুল ইসলামের "দোলনচাঁপা", রবীন্দ্রনাথ ঠাকুরের "বনের পাপিয়া" ও "দৃষ্টিদান" এবং শরৎচন্দ্র চট্টোপাধ্যায়ের "শিয়রে আঁকা ছবি" ও "বড় দিদি" মঞ্চনাটকে অভিনয় করেন।
বিশ্বাস একুশে টেলিভিশন এবং এনটিভিতে "খাদ্য কারাভ্যান" এবং "নাচী গানি নম্বর এক" এর মতো টেলিভিশনের অনুষ্ঠান আয়োজন করেছিল।